Emily Brontë

Emily Jane Brontë (Thorton, 30. juli 1818. - Haworth, 19. decembar 1848.), engleska književnica

 Biografija 

Emily je rođena u Thorntonu, Yorkshire, Engleska. Bila je to peto od šestero djece u porodici. Godine 1820. njena porodica se preselila u zabačeno seoce Haworth.

Tu je Emily, zajedno sa sestrama, provela gotovo čitav život. 
Njena majka je umrla 21. septembra, 1821., a već u augustu 1824., Charlotte i Emily su poslane sa svojim starijim sestrama, Marijom i Elizabetom, u školu Clergy Daughters, Cowan Bridge (Lancashire), gdje su oboljele od tuberkuloze. Cijela situacija, te ova škola kasnije su poslužili njenoj sestri Charlotte kao inspiracija za pisanje romana "Jane Eyre". Marija i Elizabeta su se vratile u Haworth te su se ubrzo razboljele i umrle od tuberkuloze 1825.

1842. Emily je započela raditi kao guvernanta na ženskoj akademiji Miss Patchett, Law Hill School, u blizini Halifaxa, ostavljajući taj posao nakon šest mjeseci zbog nostalgije. Kasnije, zajedno sa svojom sestrom Charlotte, pohađala je privatnu školu u Bruxellesu do smrti njihovog tetka, kad su se vratile u Englesku. Pokušale su otvoriti školu u porodičnoj kući, ali nisu imale učenika.

Otkriće Emliynog pjesničkog talenta, potaknulo je njenu sestru Charlotte na ideju da njih dvije i njihova treća sestra, Anna, objave zajedničku zbirku pjesama pod naslovom Poems by Currer, Ellis and Acton Bell. Da bi izbjegle tadašnje predrasude o ženama koje su se bavile pisanjem, sve tri sestre su koristile pseudonime (Curran Bell, Ellis Bell i Acton Bell).

U svom jedinom romanu "Orkanski visovi" dala je više maha svojoj fantaziji i stvorila djelo koje prerasta okvire tipičnog realističkog romana i kao pravo remek-djelo odolijeva svakom pokušaju tipizacije. Nekoliko njenih pjesama: "Stari stoik", "Sjećanje", "Posljednji stihovi", ubrajaju se u najbolja ostvarenja engleske poezije.

Kao i njene sestre, Emily je uvijek bila slabog zdravlja. Umrla je od tuberkuloze 19. decembra, 1848., oko dva sata popodne, u ranoj dobi od 30 godina.

 Rani život 

Emily Bronte rođena je 30. jula 1818. godine. Majka joj je bila Maria Branwell, kćerka bogatog trgovca iz Penzancea i zemljoposjednika, a otac Patrick Bronte, kapelan iz siromašne irske porodice. Porodica Bronte živjela je u trgovačkoj ulici u Thorntonu, selu na obodu grada Bradford, na zapadnoj strani Yorkshira. Njihova je kuća otvorena za javnost i poznata kao Rodno mjesto Bronte.
alt=A view of the village from above, with narrow tall houses in typically blackened Yorkshire stone.|mini|Haworth, fotografisao Tim Green.
Emily je bila peta od šestero braće i sestara, kojoj su prethodili Maria, Elizabeth, Charlotte i Branwell. U 1820. godini, rođena je Anne, poslijednja od Bronte djece. Nedugo poslije Anneinog rođenja, porodica se seli 19 kilometara dalje, u selo Haworth, u Pennines, gdje Patric Bronte zauzima položaj stalnog kapelana. Haworth je bilo malo mjesto sa neobično visokim stepenom rane smrtnosti. U 1850. godini, Benjamin Herschel Babbage je izvjestio o izrazito nehigijenskim uslovima, uključujući zagađenje seoskog izvora vode zbog prenatrpanog groblja u blizini. Vjeruje se da je to značajno uticalo na zdravlje Emily i njenih braće i sestara.

 Škola Cowan Bridge 
15. septembra 1821. godine, Maria Branwell umire nakon dugog perioda bolesti,Barker, Juliet (2010). The Brontes. Abacus (published 1994). p. 189. ISBN 978-0748122189. za koju je njena njegovateljica vjerovala da se radi o raku maternice. Njena sestra, Elizabeth Branwell, pridružila se domaćinstvu kako bi se brinula o njoj, te se nakon njene smrti preselila trajno kako bi brinula o trogodišnjoj Emily i njenom bratu i sestrama. Elizabeth Branwel nije bila posebno majčinski nastrojena, svoje je obroke jela sama, baš kao i Patrick Bronte.Harman, Claire (29 October 2015). Charlotte Bronte, a Life. Viking. p. 23. ISBN 978-0670922260. U Elizabeth Gaskellinoj biografiji Charlotte Bronte, predstavljena je kao stroga disciplinarka, ali Nick Holland u svojoj biografiji o njoj navodi da je imala nježnu i podržavajuću stranu."The Truth About the Brontes' Beloved Aunt". Keighley News. 12 December 2018. Retrieved 21 June 2025.

U 1824. godini, Emily i njene tri starije sestre su poslate u novootvorenu Clergy Daughters' školu u Cowan Bridgeu. Po upisu, u školskom registru je navedeno da Emily vrlo lijepo čita, i radi malo.Flood, Alison (30 July 2014). "School Reports on Writers Deliver Very Bad Reviews". The Guardian. ISSN 0261-3077. Retrieved 10 June 2025. Sa svojih 6 godina, bila je najmlađa učenica, a upravnica je opisala kao "pravu miljenicu škole". Djeca su patila od teške oskudice u Cowan Bridgeu, uključujući siromašnu i nedovoljnu hranu, nehigijenske uslove, oštru disciplinu i česta izbijanja zaraznih bolesti kao što su tifus i tuberkuloza. U 1825. godini, nakon izbijanja tifusa, Maria i Elizabeth su se razboljele i poslate su kući, gdje su obje umrle od tuberkuloze u razmaku od tri mjeseca.Barker, Juliet (2010). The Brontes. Abacus. p. 245. ISBN 978-0748122189. Nakon toga njihov otac je ispisao Charlotte i Emily i doveo ih kući.  Djeca su naknadno školovana kod kuće, a o njima se brinula njihova tetka Elizabeth Branwell, koja je odustala od svojih planova da se vrati u Penzance, i kućna služavka Tabitha (Tabby) Ackroyd.Barker, Juliet (2010). The Brontes. Abacus. p. 252. ISBN 978-0748122189.
alt=A long stone building, like a row of terraced cottages, against a background of trees.|mini|Škola Cowan Bridge, danas poznata kao "Bronteova škola"

 Reference 

 Vanjski linkovi 

Brontë, Emily
Kategorija:Rođeni 1818.
Kategorija:Umrli 1848.
Kategorija:Biografije, Thornton (Yorkshire)